ai4bharat/Pralekha huggingface dataset:
سماجی انصاف اور تفویض اختیارات کی وزارت
دویا کلا میلہ بدھ کو شاندار طریقہ سے اختتام پذیر
خود روزگار کے لیے 75 دیویانگ جن کے لیے 16 لاکھ مالیت کی اصل گرانٹ اور وزیر کے ذریعہ آن لائن سیل پورٹل کا آغاز
ڈاکٹر وریندر سنگھ نے معذوروں کے لیے آن لائن سیل پورٹل کا آغاز کیا
75 دیویانگوں کو 16 لاکھ سے زیادہ اصل گرانٹ کی رقم
میلے میں 80 لاکھ سے زائد کی فروخت
دویا کلا میلہ مزید 10 شہروں میں منعقد کیا جائے گا
دیویانگ کاروباریوں کے لیے بمپر سیل کے ساتھ بڑا پلیٹ فارم
دہلی کے انڈیا گیٹ کے کرتویہ پتھ پر سماجی انصاف اور تفویض اختیارات کی وزارت کے زیر اہتمام 6 روزہ دویا کلا میلہ بدھ کو شاندار طریقے سے اختتام پذیر ہوا۔ اس موقع پر سماجی انصاف اور تفویض اختیارات کے مرکزی وزیر ڈاکٹر وریندر کمار نے معذوروں کے لیے آن لائن سیل پورٹل www.nhfdcfondation.org کا آغاز کیا اور آئیڈیا-سکشم کی طرف سےخود روزگار کے لئے 75 دیویانگوں میں 16 لاکھ سے زیادہ کی اصل گرانٹ کی رقم تقسیم کی۔اس کے ساتھ ہی ایک درجن دیویانگوں کو مختلف کمپنیوں کی طرف سے روزگار کے خطوط بھی فراہم کیے گئے۔ ساتھ ہی میلے میں حصہ لینے والے 200 سے زیادہ دیویانگ کاروباریوں کو بھی لائف انشورنس کے لیے 5-5 ہزار کی رقم دی گئی۔
اس موقع پر ڈاکٹر وریندر کمار نے دویا کلا میلہ کے اپنے تجربے کو شیئر کرتے ہوئے کہا، “دیویانگ لوگوں نے مختلف قسم کےمصنوعات تیا رکئے ہیں اور انہیں سماج کے لوگوں کے لیے یہاں لایا ہے۔ ساتھ ہی اس بات پر زور دیا گیا کہ سکشم بھارت – سمرتھ بھارت اور آتم نربھربھارت میں معذور افراد کی شرکت ضروری ہے۔ دیویانگ جنوں کی خود انحصاری کو فروغ دینے کا وزارت کا مقصد دویا کلا میلہ میں کافی حد تک حاصل کیا گیا ہے۔ معذور افراد اور ان کی مصنوعات کو ملک اور بیرون ملک فروخت کے لیے آن لائن سروس فراہم کی جا رہی ہے۔
سماجی انصاف اور تفویض اختیارات کے وزیر مملکت رام داس اٹھاولے نے اختتامی تقریب میں کہا کہ "دویا کلا میلہ" نے "آتم نربھر بھارت" کے عزم کو پورا کرنے کا مقصد حاصل کیا ہے اور ملک کے کونے کونے سے تعلق رکھنے والے دیویانگ کاریگروں، فنکاروں، دستکاروں اور کاروباریوں کو بڑے پیمانے پر روزگار اور خود روزگار فراہم کیا ہے۔ یہ مواقع کے ساتھ جڑنے کی مضبوط مہم ثابت ہوئی ہے۔
ریاستی وزیر پرتیما بھومک نے کہا کہ کرتویہ پتھ کی تشکیل کے بعد، ہماری وزارت کو دویا کلا میلہ منعقد کرنے کا یہ پہلا موقع ملا ہے اور دیویانگوں نے میلے میں اپنے بہترین پروڈکٹس کی نمائش کرکے آتم نربھر بھارت کو دکھایا ہے۔ میلے میں مختلف شعبوں میں بہترین کارکردگی دکھانے پر دیویانگوں کو بھی نوازا گیا ہے۔ دیویانگ محمد نسیم کو دو لاکھ 60 ہزار کی زیادہ سے زیادہ فروخت کے لیے، راجن گواڈے کو بہترین اسٹال کے لیے ، ہمانشی آنند کو قلم کاری اور آرٹ کے لیے اور کلاشری کو بہترین خواتین کے زمرے کے لیے نوازا گیا۔
اس میلے میں دہلی کے لوگوں نے معذور افراد کے فن اور ہنر کی تعریف کی اور ان کے تیار کردہ سامان کو لے کر گئے۔ اس 6 روزہ میلے میں 80 لاکھ روپے سے زیادہ کی فروخت ہوئی۔ آئیڈیا-سکشم نے میلے میں مختلف معذور کاروباریوں کو تربیت کے ساتھ ساتھ اصل گرانٹ کی تقسیم بھی کی۔
"دویا کلا میلہ" میں 22 ریاستوں اور مرکز کے زیر انتظام علاقوں کے 200 سے زیادہ دیویانگ کاریگروں، فنکاروں، کاروباریوں نے اپنی مہارت، فن اور کاروباری صلاحیت کا مظاہرہ کیا۔ شام کو ثقافتی پروگراموں کا انعقاد کیا گیا جس سے میلے میں شریک لوگوں نے خوب لطف اٹھایا۔
..................................................................................................................
ش ح۔ اک- ع ر
U-13465
(Visitor Counter : 77
کوئلے کی وزارت
نالکو،وزارت کانکنی نےآزادی کا امرت مہوتسو تقریبات کے حصے کے طور پر پودے عطیہ کئے
نئی دہلی:24؍اگست2021:
نیشنل ایلومینیم کمپنی لمیٹیڈ ،جوکہ کانکنی کی وزارت کے تحت ایک نورتن سی پی ایس ای ہے،نے اڈیشہ کے کوراپُٹ ضلع کےدامن جوڑی میں واقع اپنی کانکنی اور ریفائینری کمپلیکس کےاطراف میں رہنے والے لوگوں کو بڑی تعدادمیں پودےعطیہ کیے ہیں۔آزادی کا 75 سالہ جشن منانے کے لیے ’آزادی کا امرت مہوتسو‘کے ایک حصے کے طور پر ایلومینیم کی بڑی کمپنی ریاست کے کوراپُٹ اوراَنگُل میں اپنے پیداواری یونٹوں میں بڑے پیمانے پر شجرکاری مہم چلا رہی ہے۔
ایک ذمہ دار کارپوریٹ تنظیم کے طور پر نالکو اور آزادی کا امرت مہوتسو کے ایک حصے کے طور پر نالکو اور نالکو فاؤنڈیشن نے اُڈیشہ کے دامن جوڑی کے کٹودی،منڈاگادتی،اپرگاداتی اورتلہ گادی کےگاؤں میں لوگوں کو پودے عطیہ کیے۔ تقریب کے دوران نالکو کے ملازمین ماحولیاتی تحفظ کی بنیادی اہمیت کے بارے میں دیہاتیوں کو بیداری اورآگاہی بھی دے رہے ہیں۔ کوراپُٹ ضلع کے تحت دامن جوڑی اور پوٹنگی کے آس پاس کے زیادہ سے زیادہ دیہاتوں کو مستقبل قریب میں شامل کیا جائے گا۔
اپنی تمام کوششوں اور سرگرمیوں میں، کمپنی فطرت کے تحفظ پر توجہ دیتی ہے۔ قابل ذکر بات یہ ہے کہ نالکو نے آج تک ایک کروڑ سے زائد پودے لگائے ہیں۔ کمپنی بھارت کی معروف ایلومینا اور ایلومینیم کی برآمدکنندہ ہے۔ ترقی پذیر حالات کے ساتھ رفتار برقرار رکھنے کے لیے نالکو نے کان کنی،دھات اوربجلی میں مربوط اور متنوع آپریشن کیے ہیں۔
نیتی آیوگ
اٹل اختراعی مشن اور ڈیل ٹکنالوجیزنے طلبا کا چھوٹی صنعتوں سے متعلق پروگرام دوئم شروع کیا
نئی دہلی، 11/اگست 2020، نیتی آیوگ کے اٹل اختراعی مشن نے آج ڈیل ٹکنالوجیز کے اشتراک سے طلبا کا چھوٹی صنعت سے متعلق پروگرام دوئم شروع کیا۔ یہ پروگرام اٹل ٹنکرنگ لیب کے نوجوان اختراع کاروں کے لئے شروع کیا گیا ہے۔
ستمبر کے پہلے مرحلے کی غیر معمولی کامیابی کے بعدیہ دوسرے مرحلے کا پروگرام نیتی آیوگ کے نائب چیئرمین ڈاکٹر راجیو کمار ، ڈیل ٹکنالوجیز کےصدر اور ایم ڈی آلوک اوہری ، کے آئی ایم کے مشن ڈائریکٹر آر رمنن او رلرننگ لنکس فاؤنڈیشن کی چیئر پرسن ڈاکٹر انجلی پرکاش کی موجودگی میں شروع کیا گیا۔
نیتی آیوگ کے نائب چیئر مین ڈاکٹر راجیو کمار نے کہا :’’ آج میں بے حد خوش ہوں چونکہ میں نے اے ٹی ایل کے نوجوان پہل کاروں کی طرف سے کی گئی اختراعات کو دیکھا ہے ۔ یہ اختراع کار مجھے سوچنے پر مجبور کرتے ہیں کہ ملک کے یہ نوجوان کیا کچھ حاصل کرسکتے ہیں ، اگر ان کو ان کے ساتھی شہریوں کو درپیش چیلنجوں سے نمٹنے کے لئے غیر روایتی طور پر سوچنے کا موقع دیا جائے۔جب ستمبر کا پہلے مرحلے کا پروگرام ختم ہوا اور ستمبر میں دوسرے مرحلے کا پروگرام شروع ہوا تو مجھے اس کے اثرات دیکھ کر بہت خوشی ہوئی کہ یہ اختراعات ملک میں ترقی کا سبب بنیں گی۔
ستمبر کے دوسرے مرحلے کے پروگرام میں نوجوان اختراع کاروںکو ڈیل رضا کاروں کے ساتھ قریب رہتے ہوئے کام کرنے کا موقع ملے گا۔انہیں ایک گرو کی مدد ،نمونے تیارکرنے اور جانچ کرنے میں مدد ملے گی۔صارفین کی طرف سے موصولہ رائے ،دانشورانہ املاک کے رجسٹریشن ، نت نئے نظریات کی پیٹنٹنگ ، ان نظریات کو آگے بڑھانے اور مصنوعات ، مصنوعات سازی میں مدد نیز مارکیٹ میں مصنوعات کے آغازمیں مدد مل سکے گی۔
اس موقع پر اظہار خیال کرتے ہوئے اے آئی ایم مشن کے ڈائریکٹر آر رمنن نے کہا :’’ اٹل اختراعی مشن کا مقصد ملک میں دس لاکھ سے زیادہ اختراع کار اور روزگار کے موقعے پیداکرنا ہے۔ ڈیل ٹکنالوجی کے ساتھ اٹل ٹنکرنگ لیب کی ابھرتی ہوئی صنعتی صلاحیتوں کو بڑھاوادینے میں طلبا کے چھوٹی صنعتو ں کے پروگرام سے حوصلہ ملتا ہے۔
ستمبر کے پہلے مرحلے کا پروگرام جنوری 2019 میں شروع ہوا تھا ۔اس دس مہینہ طویل محنت کے ایک پروگرام کے ذریعہ اے ٹی ایل مراٹھوں کی چھ سرکردہ ٹیموں کو اپنی اختراعات کو ، پوری طرح کارکردگی انجام دینے والی مصنوعات میں بدلنے کا موقع دیا گیا ہے ۔ یہ مصنوعات مارکیٹ میں دستیاب ہیں۔
اے ٹی ایل مراٹھوں کے آخری اجلاس میں 1500 اختراعات داخل کی گئیں۔دومرحلوں کے بعد طلباکے اختراعی پروگرام کے لئے 50 ٹیموں کا انتخاب کیا گیا ۔جیتنے والی ٹیموں میں سے 75 فیصد سے زیادہ کا تعلق دوسرے نمبر کے شہروں اور / یا دیہی علاقوں سے تھا اور 60 فیصد سے زیادہ کا تعلق سرکاری اسکولوں سے تھا۔جیتنے والی طلبا ٹیموں میں تقریباََ 46 فیصد لڑکیاں تھیں اس کے بعد ان ٹیموں کو کئی مہینے تک اٹل انکیوبیشن مراکز میں تربیت دی گئی ۔ اب 8 سرکردہ ٹیموںکو اپنے نمونے ستمبر کے دوسرے مرحلے میں مصنوعات کے طور پر پیش کرنے کا موقع ملے گا۔
۔۔۔۔۔۔۔۔۔۔۔
U-4766
م ن۔ ا س۔ ر م۔
(Visitor Counter : 171
صحت اور خاندانی بہبود کی وزارت
آیوشمان بھارت یوجنا کے تحت دستیاب کرائی جانے والی طبی سہولیات
نئی دہلی، 11 فروری 2020، آیوشمان بھارت ۔ ہیلتھ اینڈ ویلنس سینٹرز  میں دستیاب خدمات مفت اور سروس ایریا میں رہائش پذیر سبھی افراد کے لئے ہے۔اے بی۔ ایچ ڈبلیو سی پریوینٹیو، پروموٹیو، کیوریٹیو اور ری ہیبی لیٹڈ خدمات پر مشتمل ایک پیکج کی سروس ڈلیوری دستیاب کراتے ہیں تاکہ بیماریوں کے دوہرے بوجھ کے چیلنجوں پر قابو پایا جاسکے۔اس کے تحت جو خدمات دستیاب کرائی جاتی ہیں ان میں غیر متعدی امراض ، دماغی صحت، ای این ٹی،اوپتھیل مولوجی ، اورل ہیلتھ، جیریاٹرک، پیلی ایٹیو ہیلتھ کیئر اور ٹروما کیئر سے متعلق خدمات شامل ہیں۔یہ خدمات موجودہ آرسی ایچ اور متعدی امراض سے متعلق خدمات کے علاوہ ہیں۔ مزید برآں مفت ڈائگناسٹکس اور ڈرگ سروس میں توسیع کی گئی ہے تاکہ ان اے بی۔ ایچ ڈبلیو سی میں مزید میڈیسن/ ڈائگناسٹکس کی سہولتیں دستیاب کرائی جاسکیں۔
آیوشمان بھارت۔ پردھان منتری جن آروگیہ یوجنا  24 اسپیشلٹیز میں 1393 طے شدہ پیکجز کے ذریعہ سے سیکنڈری اور ٹرٹیئری ہوسپٹلائزیشن کیئر کے لئے سالانہ فی کنبہ 5 لاکھ روپے تک کا ہیلتھ کور دستیاب کراتی ہے، جس میں ایک ریئر متعینہ سرجیکل پیکج شامل ہے۔ اے بی۔ پی ایم جے اے وائی کے تحت کور اسپیشلٹیز تفصیلات ضمیمے میں دی گئی ہیں۔
اے بی۔ پی ایم جے اے وائی کے تحت ہیلتھ کور میں استفادہ کنندگان کو داخل اسپتال کرنے پر آنے والے سبھی اخراجات شامل ہیں اور اس میں درج ذیل اجزا شامل ہیں۔
- طبی جانچ، علاج اور مشاورت
- داخل اسپتال کئے جانے سے پہلے کے معاملات
- دوائیاں اور میڈیکل کنزیومیبلس
- نن انٹینسیو اور انٹینسیو کیئر سروسز
- ڈائگناسٹکس اور لیباریٹری انویسٹی گیشن
- طبی پیوند کاری خدمات 
- قیام سے متعلق فوائد
- فوڈ سروسز
- علاج و معالجے کے دوران ہونے والی پیچیدگیاں
- داخل اسپتال کئے جانے کے پندرہ دن کے بعد تک دیکھ بھال
اےبی۔ پی ایم جے اے وائی کے تحت 32 ریاستوں / مرکز کے زیر انتظام علاقوں میں 81.25 لاکھ سے زیادہ داخل اسپتال کئے جانے کے معاملات آئے جن پر 11355.63 کروڑ روپے خرچ ہوئے۔
صحت اور کنبہ بہبود کے وزیر مملکت جناب اشونی کمار چوبے نے یہ اطلاع آج راجیہ سبھا میں ایک تحریری جواب میں دی ۔
ضمیمہ
|
|
اے بی۔ پی ایم جے اے وائی کے تحت شامل کئے گئے اسپیشلٹیز کی تفصیلات
|
|
نمبر شمار
|
|
اسپیشلٹی
|
|
پیکجز کی تعداد
|
|
1
|
|
برنس منیجمنٹ
|
|
12
|
|
2
|
|
کارڈیو لوجی
|
|
39
|
|
3
|
|
کارڈیو لوجی۔ تھوراسز اینڈ ویسلوکر سرجری
|
|
92
|
|
4
|
|
ایمرجنسی روم پیکجز 
|
|
4
|
|
5
|
|
جنرل میڈیسن
|
|
72
|
|
6
|
|
جنرل سرجری
|
|
253
|
|
7
|
|
انٹروینشل نیورو ریڈیو لوجی
|
|
15
|
|
8
|
|
میڈیکل آنکولوجی
|
|
52
|
|
9
|
|
مینٹل ڈس آرڈر پیکیجز
|
|
17
|
|
10
|
|
نیو۔ نیٹل کیئر پیکیجز
|
|
10
|
|
11
|
|
نیور سرجری
|
|
83
|
|
12
|
|
آبسٹریکس اینڈ گائنے کولوجی
|
|
79
|
|
13
|
|
اوپتھیل مولوجی
|
|
42
|
|
14
|
|
اورل اینڈ میکسیلوفیشیل سرجری
|
|
9
|
|
15
|
|
اورتھوپیڈکس
|
|
101
|
|
16
|
|
اوٹورہینولارنگولوجی
|
|
94
|
|
17
|
|
پیڈریاٹک میڈیکل منیجمنٹ
|
|
102
|
|
18
|
|
پیڈریاٹک سرجری
|
|
34
|
|
19
|
|
پلاسٹک اینڈ ری کنسٹرکٹیو سرجری
|
|
9
|
|
20
|
|
پولی ٹروما
|
|
12
|
|
21
|
|
ریڈی ایشن آنکولوجی
|
|
14
|
|
22
|
|
سرجیکل آنکولوجی
|
|
48
|
|
23
|
|
یورولوجی
|
|
161
|
|
24
|
|
پیڈریاٹک کینسر
|
|
38
|
|
25
|
|
ان اسپیسی فائڈ سرجیکل پیکج
|
|
1
|
|
میزان
|
|
1,393
۔۔۔۔۔۔۔۔۔۔۔ ۔
م ن۔م م ۔ن ا۔
U- 697
(Visitor Counter : 63
سٹرک ٹرانسپورٹ اور شاہراہوں کی وزارت
مسلح؍ نیم فوجی دستوں کی بکتر بند اور خصوصی گاڑیاں بی ایس VI-گیسوں کے اخراج سے متعلق ضابطوں سے مستثنیٰ، ان ضابطوں کا نفاذ اپریل 2020ء سے ہوگا
نئی دہلی،2؍اگست2019؍سڑک ٹرانسپورٹ اور شاہراہوں کی وزارت نے نوٹیفکیشن نمبر جی ایس آر 547 مؤرخہ یکم اگست 2019ء جاری کیا ہے، جس میں ہندوستانی مسلح افواج اور نیم فوجی دستوں کی بکتر بند اور دیگر خصوصی گاڑیوں کو موٹر گاڑیوں سے گیسوں کے اخراج سے متعلق سخت نئے ضوابط سے مستثنیٰ قرار دیا گیا ہے۔ان ضابطوں کا نفاذ یکم اپریل 2020ء سے ہوگا۔ وزارت نے ان موٹرگاڑیوں کو بی ایس VI-پر عمل آوری سے بھی مستثنیٰ قرار دے دیا ہے۔
یہ استثنیٰ اس لئے دیا گیا ہے، کیونکہ یہ گاڑیاں انتہائی چیلنجوں سے پُرکارروائی اور ماحولیاتی صورت حال کے ساتھ دور دراز اور ناخوشگوار علاقوں میں چلائی جاتی ہیں۔خصوصی کارروائیوں میں سیکورٹی چیلنجز اور ضروریات کی وجہ سے مذکورہ بالا ضوابط کے ساتھ مناسب انجن عمل آوری کے فروغ کے لئے خاصی وقت درکار ہے۔مزید برآں ان حالات میں مثالی نقل و حمل اور ایندھن کے اسٹوریج کی صورت حال کو برقرار رکھنا مشکل ہے۔
اس سے پہلے حکومت نے جی ایس آر 485  مؤرخہ 19 مئی 2017ء کے حوالے سے ملکی دفاع سے متعلق حکومتی مقاصد کے لئے استعمال کی جانے والی موٹر گاڑیوں کو بی ایس VI-ضابطوں سے چھوٹ دی تھی اور جی ایس آر 871 مؤرخہ 13 ستمبر 2018ء کے حوالے سے قانون و انتظام کی صورتحال اور داخلی سلامتی کو برقرار رکھنے کے لئے کارروائی مقاصد کے لئے استعمال کی جانے والی خصوصی مقصد کی گاڑیوں کو 31 دسمبر 2019ء تک کی مدت کے لئے چھوٹ دی تھی۔
U: 3580
(Visitor Counter : 54
ٹیکسٹائلز کی وزارت
ریشم کے کاشتکاروں کی مدد کے لیے 35 تحقیقی توسیعی مراکز
سینٹرل سلک بورڈ  کے تحقیقی اداروں کے تحت 35 تحقیقی توسیعی مراکز  کام کر رہے ہیں تاکہ ریاستی ریشمی محکموں کے تعاون سے تحقیقی و ترقی کے اداروں کی مدد سے سی ایس بی کی ٹیکنالوجی اور اختراعات کووسعت دے کر ریشم کے کاشتکاروں کی مدد کریں۔ سی ایس بی کے تحت کام کرنے والے آر ای سی کی ریاست وار تفصیلات ذیل میں دی جا رہی ہیں:
|
|
نمبر شمار
|
|
ریاستوں کے نام
|
|
آر ای سی کی تعداد
|
|
|
|
1
|
|
کرناٹک
|
|
3
|
|
|
|
2
|
|
آندھرا پردیش
|
|
3
|
|
|
|
3
|
|
تلنگانہ
|
|
1
|
|
|
|
4
|
|
تمل ناڈو
|
|
4
|
|
|
|
5
|
|
مہاراشٹر
|
|
4
|
|
|
|
6
|
|
مدھیہ پردیش
|
|
1
|
|
|
|
7
|
|
ہماچل پردیش
|
|
2
|
|
|
|
8
|
|
مرکز کے زیر انتظام جموں و کشمیر
|
|
1
|
|
|
|
9
|
|
اتر پردیش
|
|
2
|
|
|
|
10
|
|
مغربی بنگال
|
|
3
|
|
|
|
11
|
|
چھتیس گڑھ
|
|
1
|
|
|
|
12
|
|
جھار کھنڈ
|
|
1
|
|
|
|
13
|
|
آسام
|
|
2
|
|
|
|
14
|
|
سِکم
|
|
1
|
|
|
|
15
|
|
تریپورہ
|
|
1
|
|
|
|
16
|
|
میگھالیہ
|
|
1
|
|
|
|
17
|
|
ناگالینڈ
|
|
1
|
|
|
|
18
|
|
میزورم
|
|
1
|
|
|
|
19
|
|
ارونا چل پردیش
|
|
1
|
|
|
|
20
|
|
منی پور
|
|
1
|
|
|
|
|
|
کل
|
|
35
|
|
پچھلے تین سالوں میں ہر سال اوررواں سال کے دوران ریاستوں کو مالی امداد فراہم کی گئی ہے جس میں پری کوکون سے متعلق اجزاء سمیت ریشم کی کاشت کرنے والے کسانوں کے لیے مستفید ہونے والے اجزاء شامل ہیں:
|
|
مالی سال
|
|
ریاستوں کی فراہم کی گئی مالی امداد 
|
|
2019-20
|
|
144.81
|
|
2020-21
|
|
147.46
|
|
2021-22
|
|
297.38
|
|
2022-23
|
|
248.30
|
|
مجموعی
|
|
837.95
ٹیکسٹائل کی وزیر مملکت محترمہ درشنا جردوش نے آج لوک سبھا میں ایک سوال کے تحریری جواب میں یہ اطلاع فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3766
(Visitor Counter : 48
نوجوانوں کے امور اور کھیل کود کی وزارت
بیڈمنٹین کھلاڑی لکشیہ سین کے کوچ کے کورونا سے متاثر پائے جانے کے بعد جرمنی میں سارلور لکس اوپن سے باہر کردیا گیا
بھارت کے مردوں کے بنڈمینٹن لکش سین کو، جو جرمنی میں سار لولکس اوپن اس ہفتہ کھیلنے والے تھے، ان کے کوچ ڈی ۔ کے سین کے کووڈ۔19سے متاثر پائے جانے کے بعد مقابلے سے باہر کردیا گیا ہے۔ ان کے کوچ سین ٹورنامینٹ میں شرکت کے لئے 25 اکتوبر کو ساربروکین پہنچ گئے تھے، جہاں وہ دفاعی چیمپیئن تھے اور جنہیں کووڈ ٹیسٹنگ کے لئے فرینک فرٹ جانے کو کہا گیا تھا۔ 27 اکتوبر کر اطلاع ملی تھی کہ سین کووڈ سے پاک پائے گئے تھے، لیکن ان کے کوچ کووڈ متاثرہ پائے گئے۔
اس وجہ سے ٹورنامینٹ کی کارکردگی متاثر نہ کرنے اور دیگر کھلاڑیوں کے لئے رکاوٹ نہ بننے کے خاطر سین اس مقابلے سے باہر ہوگئے ہیں اور انہوں نے اس کی اطلاع ٹورنامینٹ کرنے والے کو دے دی ہے۔
جناب سین اور ان کے کوچ نے بھارت واپس لوٹنے کی تاریخ کا تعین کرنے کی خاطر دوبارہ کووڈ ٹیسٹ کرنے کی درخواست کی ہے۔
اس ٹورنامینٹ میں اور ڈنمارک اوپن میں اور 15 دن کے پیٹر گیڈ اکیڈمی میں تربیتی پروگرام میں سین کی شرکت کے لئے ٹی اوپی ایس نے فنڈ فراہم کئے ہیں۔
وزارت دفاع
دفاع سکریٹری نے راجپوتانہ رائفلز رجمنٹل سنٹر کے اکاؤنٹس آفس کا سنگ بنیاد رکھا
نئی دہلی،19؍مارچ،وزارت دفاع کے سکریٹری ڈاکٹر اجے کمار نے آج یہاں دہلی چھاؤنی میں راجپوتانہ رائفلز رجمنٹل سنٹر  کے پے اکاؤنٹس آفس  پی اے او  کی عمارت کی تعمیر کے سلسلے میں سنگ بنیاد رکھا۔ اس موقع پر خطاب کرتے ہوئے دفاع سکریٹری نے کنٹرولر جنرل آف ڈیفنس اکاؤنٹس  اور محکمہ ڈیفنس اکاؤنٹس  کو مبارکباد دی، جو بلارُکے، تھکے ملک کی خدمت میں کام جاری رکھے ہوئے ہے۔ انہوں نے آر آر سی کے عملوں کو بھی مبارکباد دی ہے ، جنہیں اس عمارت سے فائدہ ہوگا۔
ڈاکٹر اجے کمار نے ترقی کے لئے ویژن 2024 کے ذریعہ ترقیاتی راہ پر گامزن ہونے کےلئے سی جی ڈی اے کے ذریعہ کی گئی کوششوں اور کئے گئے اقدامات کی تعریف کی۔ انہوں نے کہاکہ اس سے نئے دور کی شروعات ہوگی اور زیادہ بہترنیز زیادہ اہل کردار ادا کرنے میں ڈی اے ڈی کو مدد ملے گی۔ انہوں نے محکمے کے ذریعے کی گئی ڈیجیٹل پہلوں اور کام کے مختلف شعبوں میں خودکاری کے عمل کی بھی تعریف کی۔
سی جی ڈی اے جناب سنجیو متل نے اپنے خطاب میں کہا کہ پی اے او نے کام کے تمام شعبے میں اعلیٰ معیارات طے کئے ہیں، جن کا مقصد منجملہ دیگر باتوں کے احتساب اور کھاتہ بہی میں بہترین خدمات فراہم کر کے اس ادارے کو نئی بلندیوں تک پہنچانا ہے۔ سی جی ڈی اے نے ای –پیمنٹ کی حوصلہ افزائی کےلئے ڈی اے ڈی کے ذریعے کئے گئے پہلوں پر روشنی ڈالی۔ ان پہلوں میں اسٹیٹ بینک آف انڈیا کے کیش مینجمنٹ پروڈکٹ  کے ذریعے اکاؤنٹ آفیسر گیریسن انجینئرس  میں آن لائن ادائیگی کا عمل شروع کرنا، سابق فوجی معاون صحت اسکیم  کی ادائیگی کے لئے ایس بی آئی-سی ایم پی اور ڈیجیٹل انڈیا تھیم کے خطوط پر دفاعی شہریوں کے معاملے میں تنخواہ اور بھتہ کی براہ راست بینک میں منتقلی شامل ہے۔
ا س موقع پر دہلی ایریا کے چیف آف اسٹاف میجر جنرل آلوک ککر اور دیگر شہری اور فوجی افسران بھی موجود تھے۔
۰۰۰۰۰۰۰۰

U-1344
(Visitor Counter : 70
خواتین اور بچوں کی ترقیات کی وزارت
این آر آئی ازدواجی تنازعات سے متعلق ایل او سی کے معاملات
نئی دہلی، 28نومبر2019، خواتین اور بچوں کی ترقی کی مرکزی وزیر محترمہ اسمرتی زوبین ایرانی نے ایک سوال کے تحریری جواب میں آج راجیہ سبھا کو بتایا کہ مربوط نوڈل ایجنسی  نے وزارت خارجہ ، امور داخلہ، قانون و انصاف، خواتین اور بچوں کی ترقی کی وزارت ، قومی کمیشن برائے خواتین  اور قومی کمیشن ب رائے بچوں کے حقوق کے تحفظ  کے نمائندے شامل ہیں وہ غیر مقیم ہندوستانی  شادی بیاہ تنازعات سے متعلق معاملات پر غور کرتی ہے۔
یہ معاملات میں کھلے لُک آؤٹ سرکولر ز کی سفارش بھی کرتی ہے جنہیں قومی کمیشن برائے خواتین  کے ذریعہ جانچ کی جاتی ہے اور اسے ایل او سی کے اجرا کے لئے موضوع پایا جاتا ہے۔ آئی این اے نے اب تک غیر مقیم ہندوستانی  مردوں کے خلاف 8 ایل او سی کی سفارش کی ہے جو شادی بیاہ سے متعلق تنازعات میں ملوث پائے گئے ہیں۔
۔۔۔۔۔۔۔۔۔۔۔
م ن۔ش س۔ن ا۔
U- 5434
(Visitor Counter : 74
زراعت اور کاشتکاروں کی فلاح و بہبود کی وزارت
قدرتی کاشتکاری کا فروغ
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ حکومت 2019-2020 سے پرمپراگت کرشی وکاس یوجنا  کے تحت بھارتیہ پراکرتک کرشی پدھتی  نامی ذیلی اسکیم کے ذریعے قدرتی کاشتکاری کو فروغ دے رہی ہے۔ اب تک 4.09 لاکھ ہیکٹر رقبہ بی پی کے پی کے تحت لایا گیا ہے۔
زراعت اور کسانوں کی بہبود کا محکمہ  نیشنل انسٹی ٹیوٹ آف ایگریکلچرل ایکسٹینشن منیجمنٹ  اور نیشنل سینٹر آف آرگینک اینڈ نیچرل فارمنگ  کے ذریعے ماسٹر ٹرینرز، چیمپئن کسانوں اور قدرتی کاشتکاری کی تکنیکوں پر عمل کرنے والے کسانوں کی بڑے پیمانے پر تربیت کر رہا ہے۔ اس نے قدرتی کاشتکاری کی تکنیک اور فوائد کے بارے میں گرام پردھان جیسے عوامی نمائندوں کو بھی بیدار کیا ہے۔ 22 علاقائی زبانوں پر مطالعہ کا مواد تیار کیا گیا ہے اور قدرتی کاشتکاری پر 697 ماسٹر ٹرینرز تیار کیے گئے ہیں اور ایم اے این اے جی ای کے ذریعے 56952 گرام پردھانوں کو قدرتی کاشتکاری پر 997 بار تربیت دی گئی ہے۔ اس کے علاوہ، انڈین کونسل آف ایگریکلچر ریسرچ  نے قدرتی کاشتکاری کی تکنیکوں کی توثیق کرنے کے لیے 20 مقامات پر تحقیق شروع کی ہے اور اس کے علاوہ 425 کے وی کیزمیں قدرتی کاشتکاری کے فوائد کو ظاہر کرنے کے لیے مظاہرہ کیا ہے۔
ایک ڈیجیٹل ویب پورٹل  قدرتی کاشتکاری کو فروغ دینے کے لیے شروع کیا گیا ہے، تاکہ عمل درآمد کے فریم ورک، وسائل، عمل درآمد کی پیش رفت، کسانوں کی رجسٹریشن، بلاگ وغیرہ کے بارے میں معلومات کو ظاہر کیا جا سکے۔
بی پی کے پی کے تحت 500 ہیکٹر کے کلسٹر میں قدرتی کاشتکاری کو فروغ دیا جا رہا ہے اور تین سالوں کے لئے فی ہیکٹئر 12 ہزار 200 روپے مہیا کرائے جاتے ہیں، جس میں 2000 روپے ڈی بی ٹی کے ذریعہ کسانوں کو ترغیبات کے طور پر مہیا کرائے جاتے ہیں۔
بی پی کے پی کے تحت، قدرتی کاشتکاری کی مصنوعات کی مارکیٹنگ کی سہولت کے لیے، 2700روپے پر ہیکٹئر تین سالوں کے لئے پی جی ایس سرٹیفکیشن اور ریزڈیو جائزہ کے لئے مہیا کرائے جاتے ہیں۔ کسان پی کے وی وائی فنڈ سے مارکیٹنگ ویلیو ایڈیشن اور قدرتی کاشتکاری کی مصنوعات کی تشہیر کے لئے تین سالوں کے لئے 8800 روپے فی ہیکٹئر کی امداد حاصل کرسکتے ہیں۔
قدرتی کاشتکاری کیمیائی کھادوں اور کیڑے مار ادویات کے بغیر مقامی طور پر دستیاب وسائل پر مبنی کیمیکل سے پاک کاشتکاری کا ایک طریقہ ہے۔ پریس اور پرنٹ میڈیا کے ذریعے وسیع تشہیر، کتابچے/ کتابچے کی اشاعت، ورکشاپس، نمائشیں، کسان میلے، ریاست/حکومت ہند کے ویب پورٹلز پر معلومات وغیرہ کے ذریعے قدرتی کاشتکاری کو اپنانے کے لیے کسانوں کی حوصلہ افزائی کی جاتی ہے۔
۔۔۔۔۔۔۔۔۔۔۔۔۔۔۔۔۔۔

U-14006
(Visitor Counter : 82
ایٹمی توانائی کا محکمہ
حکومت کووڈ بیپ  کی بڑے پیمانے پر تیاری کے لئے اقدامات کر رہی ہے : ڈاکٹر جتیندر سنگھ
کووڈ بیپ  بھارت کا پہلا، دیسی ،سستا ، وائر لیس فیزیو لوجیکل پیرامیٹرس کی نگرانی کا نظام ہے ، جو کوو ڈ- 19 کے مریضوں کے لئے ہے
نئی دلّی ،28 / سائنس اور ٹیکنا لوجی کے وزیر مملکت  ، سائنس اور ٹیکنا لوجی ، زمینی سائنس کے وزیر مملکت  ، وزیر اعظم کے دفتر میں وزیر مملکت ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ حکومت کووڈ بیپ  کی بڑے پیمانے پر تیاری کے لئے اقدامات کر رہی ہے ۔ آج لوک سبھا میں ایک سوال کا تحریری جواب پیش کرتے ہوئے وزیر موصوف نے ایک بیان میں کہا کہ کووڈ بیپ  کووڈ – 19 کے مریضوں کے لئے بھارت کا پہلا ، دیسی ، سستا ، وائرس لیس فیزیو لوجیکل پیرامیٹر کی نگرانی کا نظام ہے ، جسے حیدر آباد کے ای ایس آئی سی میڈیکل کالج نے الیکٹرانکس کارپوریشن آف انڈیا لمیٹیڈ  اور ایٹمی توانائی کے محکمے کے اشتراک سے تیار کیا ہے ۔
اب تک 40 عدد کووڈ - بیپ ای سی آئی ایل کی سی ایس آر سرگرمیوں کے طور پر حیدر آباد کے سرکاری اسپتالوں میں سپلائی کئے گئے ہیں تاکہ ان کا استعمال کیا جا سکے اور مالی سال 21-2020 ء میں ان کا رد عمل حاصل کیا جا سکے ۔ ان کے علاوہ ، اگست ، 2021 ء کے وسط تک مزید 100 عدد ایس ایس آئی سی حیدر آباد کو بھیجنے کے لئے تیار کئے جا رہے ہیں ۔
ان مصنوعات کی خصوصیات کو 11 جنوری ، 2021 ء کو حکومتِ ہند کی محنت اور روز گارکی وزارت کے سکریٹری کے سامنے ورچوئل کانفرنس کے دوران پیش کیا گیا تھا ۔ اس پر غور کرنے کے بعد ، اس کے بڑے پیمانے پر استعمال کے لئے محنت و روز گار کی وزارت کو ایک تجویز بھیجی گئی تھی ۔
۔۔۔۔۔۔۔۔۔۔۔۔۔۔۔
 
U. No. 7131
(Visitor Counter : 176
کیمیکلز اور فرٹیلائزر کی وزارت
جناب من سکھ منڈاویانے جموں وکشمیرمیں کیمیاوی کھادوں کی دستیابی اورسپلائی کی صورت حال کا جائزہ لیا
وزیرموصوف نے نامیاتی کاشتکاری کے طریقوں کو اپنانے پرزوردیا
نئی دہلی،17جون :جہازرانی  کیمیاوی اشیأ اورکیمیاوی کھادوں کے وزیرمملکت ،جناب من سکھ منڈوایانے جموں وکشمیر میں کیمیاوی کھادوں کی دستیابی اورسپلائی کی صورت حال کا جائزہ لینے کے لئے ایک جائزہ میٹنگ کا اہتمام کیا۔ وزیرموصوف نے کہاکہ کیمیاوی کھادوں کے ذخیروں کی سہولتوں کے لئے معقول مقامات کی تلاش کی جائیگی تاکہ اس طرح کی کھادوں کا بفراسٹاک رکھاجاسکے اور فصل کے لحاظ سے جب ان کھادوں کی ضرورت منتہائے عروج پرہوتی ہے تواس وقت ان کی سپلائی کی قلت نہ ہو۔
جناب منڈاویاکو ریاست میں فرٹیلائزر کی نقل وحمل کے مسائل سے بھی آگاہ کیاگیا۔ ان کو یہ بھی بتایاگیاکہ اضافی ریک پوائنٹس کھولنے کے علاوہ موجودہ بنیادی ڈھانچے کو منظم بنائے جانے کی ضرورت ہے ۔ وزیرموصوف نے اس سلسلے میں یقین دہانی کرائی کہ اس مطالبے پرغورکیاجائیگا۔
وزیرموصوف نے کیمیاوی کھادیں سپلائی کرنے والی کمپنیو ں کو ہدایت دی ہے کہ وہ جموں ۔ سری نگر قومی شاہراہ کے موسم سرما اور برعکس موسمی حالات کے دوران بند ہوجانے کے پیش نظر وادی میں بطورخاص کیمیاوی کھادوں کے ذخیرے کو یقینی بنائیں ۔
جناب منڈاویانے ریاستی زرعی پیداوارمحکمے اورکیمیاوی کھادوں کی سپلائی کرنے والی کمپنیوں کے افسران کو ہدایت دی کہ وہ کیمیاوی کھادوں کے کاروبارمیں شفافیت لانے کے لئے طے شدہ رہنماخطوط پرعمل کریں تاکہ کاشت کاروں کے لئے عمدگی کی حامل کیمیاوی کھادیں بروقت فراہم ہوسکیں ۔ انھو ں نے کیمیاوی کھادوں کے اسٹاک کے صحیح صحیح اعدادو شما رکی نگرانی کی ہدایت کی اورکہاکہ ہول سیلراورخوردہ تاجروں کو اپنے متعلقہ علاقے میں کیمیاوی کھادوں کاباقاعدہ ریکارڈ رکھناچاہیئے ۔
کاشت کاروں کو ہمہ گیر اور نامیاتی زرعی طریقہ کارسے آگاہ کرنے کی اہمیت کو اجاگرکرتے ہوئے، وزیرموصوف نے کہاکہ کیمیاوی کھادوں کا اندھادھنداورغیردانشمندانہ استعمال انسانوں اورجانوروں دونوں کے لئے مضرہے ۔ انھوں نے کہاکہ حکومت کی جانب سے جو بھی سرگرمیاں چلائی جائیں ان میں توجہ اس بات پر ہونی چاہیئے کہ بتدریج نامیاتی کاشت کی جانب قدم بڑھائے جائیں، جس سے کہ نہ صرف صحت بخش فصل تیارہوگی بلکہ مٹی کی کوالٹی اور مجموعی فطری کیفیت بہترہوگی اورمٹی کے اندرنمی برقراررکھنے کی صلاحیت میں اضافہ ہوگا اورفصل کے لئے درکارتغذیہ جاتی عناصرکی مقدارمیں بھی بہتری واقع ہوگی ۔ اس کے لئے انھوں نے محکمہ پرزوردیاکہ وہ ریاست میں آرگینک/ نامیاتی کھادوں کے استعمال کو سرگرمی سے فروغ دیں ۔ انھوں نے محکمے سے کہاکہ ایسے زرعی ماہرین کو کام پرلگایاجائے جو ضرورت پرمبنی ٹکنالوجی کوکاشت کاری کے شعبے میں ہمہ گیرپیمانے پر اپنائے جانے کی شناخت کرسکیں ۔
اس میٹنگ میں ریاست کے زرعی پیداوارمحکمے کے سینیئرافسران اورکیمیاوی کھادیں سپلائی کرنے والی کمپنیوں کے ذمہ داران نے حصہ لیا۔